Document ID: /roh_data/filtered/fineweb-2-filterrobots_roh.jsonl.gz/17242

A Platta en Val Medel hai dà ier in accident da sport mortal. Ensemen cun in collega era l'um da 55 onns da viadi cun il cajac sin il Rain. Malgrà reanimaziun immediata entras il collega ed in medi è l’um mort anc al lieu, scriva la Polizia chantunala.
Ils umens eran sa mess sin viadi datiers da Fuorns. Il collega ch’era ì ordavant ha spetgà a Pardé sin ses ami. Cura che lez n’è betg arrivà è el turna enavos ed ha alura chattà l'um mort.
RR novitads 11:00